آمریکا تررور هؤرگوتو پ‌کاکانین سوریه قولو اولان پ.ی.دیه بیرباشا سلاح یاردیمین‌دان واز گئچدیگی ادعا ائدیلدی.
پ.ی.دیه بیرباشا و چوخ ساییدا سلاح کمکی ائتمه‌یی اؤن گؤرن آمریکا یؤنه‌تیمی‌نین، تورکیه‌نین باسقی‌لارین‌دان سونرا بو قراری آسقییا آلدیغی بیلدیریلیر.
واشینگتن پست قزئتی، تورکیه‌نین سیاسی باسقی‌لاری و پ.ی.د ایله تورکیه آراسیندا اختیلافین داوام ائتمه‌سین‌دن اؤترو بئله بیر قرار آلیندیغینی یازدی.
قزئت آیریجا، آمریکا‌لی حربی یئتکی‌لی‌لرین، تورکیه ایله قارشی قارشییا گلممه‌سی قونوسوندا پ.ی.دنی اویاردیغینی وورغولادی.
قزئته دانیشان بیر یئتکی‌لی، رقه‌یه قارشی اولاسی اوپراسیونداکی ان بؤیوک بؤحرانین، عرب‌لرله پ.ی.د آراسین‌داکی بیر چاتیشما‌دان گله‌جیینی، البابین بو سببله حساس اولدوغونو دا وورغولادی.
نیویورک تایمز قزئتینده یئر آلان بیر آنالیزده ایسه، باراک اوبامانین، اولوسال گوونلیک قورولونا وئردیگی تعلیماتدا، ترور هؤرگوتو داعشله مباریزه‌نین سورعتلنمه‌سینی و پ.ی.دیه داها چوخ سلاح وئریلمه‌سینی ایسته‌دیگی ادعا ائدیلمیشدی.
قزئتین ادعاسی آمریکا‌لی یئتکی‌لی‌لر طرفین‌دن یالانلانمامیش حتی ساوونما باخانی اشتون کارتر یاردیم‌لارین لازیم‌ اولدوغونو ادعا ائتمیشدی.
23 سپتامبردا پرزیدنت رجب طیب اردوغان، آمریکانین پ.ی.دیه وئریلمک اوزره کوبانی‌یه سلاح دولو ایکی اوچاق گؤندردیگینی سؤیله‌میش و واشینگتونو سرت شکیلده تنقید ائتمیشدی.
